b'\n_START_ARTICLE_\nU-Wei Hj Saari\n_START_SECTION_\nKerjaya\n_START_PARAGRAPH_\nMemulakan kerjaya seni sebagai pengarah. Beliau mula mengarah pada 1993, dengan menjadi pengarah drama televisyen sehingga tahun 1996. Beliau melakukan langkah pertama dalam bidang filem dengan mengarah filem kontroversi era itu, Perempuan, Isteri dan..., sehingga menobatkan beliau sebagai Pengarah Terbaik FFM 11. _NEWLINE_Beliau dianggap sebagai pengarah yang berbakat. Beliau membawa nama negara ke festival-festival luar negara. Antara karya beliau yang diiktiraf di luar negara ialah Jogho dan Kaki Bakar. Beliau sering dilihat menggunakan khidmat aktor Khalid Salleh dalam setiap filem beliau, dan mengangkat nama aktor tersebut menjadi pemenang Aktor Terbaik Festival Filem Asia Pasifik 1998.'